
Artă și spiritualitate în nordul Transilvaniei 


Proiectul expozițional Fecioarele înlăcrimate ale Transilvaniei, întregit de un amplu și 
exhaustiv volum menit să clarifice și să argumenteze, cu documente și subtile analize stilistice, 
cultul Fecioarei și istoria acestei reprezentări, inițiat la Alba Iulia în anul 2on, prezentat apoi la 
Târgu-Mureș, Sibiu și, în 2012, la Cluj-Napoca, ne-a îndemnat să-i propunem autoarei itinera- 
rea și la Bistrița. Porneam, în solicitarea noastră, de la faptul că, între icoanele dovedite a fi 
vărsat lacrimi, s-au aflau câteva provenind din parohii de pe teritoriul județului Bistrița-Năsăud, 
prea puţin cunoscute, cu deosebire o icoană de la Ilişua, sat de care ne leagă numeroșii anii 
petrecuţi pe șantierul castrului roman de aici. 

Cu maximă bunăvoința și deplină cunoaștere a patrimoniului din acest areal, colega Ana 
Dumitran a acceptat propunerea și, ceea ce credeam la acea dată a fi o simplă preluare a 
expoziției vizionată în urmă cu un an la Muzeul Etnografic al Transilvaniei, a luat aspectul 
unei expoziții distincte, bazată preponderent pe bogatul patrimoniu aflat în depozitul 
Protopopiatului Ortodox Bistrița și un număr de icoane din patrimoniul Muzeului nostru. 
Incursiunea documentară și susținerea avută din partea părintelui protopop Alexandru 
Vidican au permis completarea repertoriului, nuanțarea analizei și precizări în ceea ce privește 
influențele, modelele urmate, pictorii care au activat în această parte a Transilvaniei. 

Degradările suferite în timp, refacerea picturii de către zugravi lipsiți de har, au necesitat 
lucrări de conservare și restaurare a icoanelor, realizate în laboratorul muzeului, care au redat 
strălucirea de odinioară multor piese, evidențiind lucrări artistice de mare valoare, ascunse sub 
veșmântul unor lucrări târzii, prin repictare. Trecem acest exercițiu de recuperare, alături de 
analiza atentă și repertoriul exhaustiv, între importantele beneficii pe care expoziţia le cumu- 
lează. Opera de recuperare și cunoaștere a bogatului patrimoniu artistic și spiritual aflat în 
depozitele muzeale, publice sau ale cultelor, rămân obiective prioritare pe care actuala expoziție 
le slujeşte cu profesionismul, pasiunea și entuziasmul necenzurat care o caracterizează pe Ana 
Dumitran, curatorul acestei expoziţii. 


CORNELIU GAIU 


Un eveniment expozițional închinat icoanei transilvane 


Sfârşitul secolului al XVII-lea și începutul de secol XVIII corespunde unei noi etape 
istorice, de o importanţă aparte pentru istoria românilor. Cucerirea Transilvaniei de către 
Habsburgi va contribui la sfârșitul întârziatului ev mediu, iar veacul al XVIII-lea va însemna un 
pas spre Luminile modernităţii și a reîntoarcerii definitive în Europa. 

Un fenomen petrecut în lumea religioasă, culturală și artistică, ce are desigur un suport 
politic însemnat, este apariția unor icoane miraculoase, cu precădere în bisericile de rit 
oriental, miracolul fiind preluat și utilizat ca mijloc de propagandă al Contrareformei și al 
Imperiului Habsburgic. 

Venerarea unor icoane de tradiție bizantină în bisericile catolice nu era o noutate. 
Spaţiul european occidental, din Italia în țările germanice sau Europa Centrală, conservă 
nenumărate exemple de vechi icoane ortodoxe așezate la loc de cinste, pentru a fi venerate, în 
altarele bisericilor catolice, adesea acestea fiind considerate copii sau sunt chiar atribuite 
penelului evanghelistului Luca. 

Expoziţia intitulată poetic Fecioarele înlăcrimate ale Transilvanei, deschisă mai întâi la 
Muzeul Naţional al Unirii din Alba lulia, o datorăm unei laborioase activități de documentare 
a doamnei dr. Ana Dumitran, cercetător împătimit al fenomenului cultural artistic transilvă- 
nean, precum și colaboratorilor săi. Expoziţia organizată de Muzeul Naţional al Unirii din Alba 
lulia a devenit un eveniment expozițional și cultural de excepţie, prin amploarea pe care a 
luat-o, prin implicarea instituţiilor ecleziastice, prin parteneriatul cu importante instituții 
muzeale. Expoziţia a fost itinerată mai întâi la Târgu-Mureș, la sediul Protopopiatului Ortodox, 
apoi la Sibiu, la Muzeul Astra, în generosul spațiu expozițional al Casei Artelor, a fost vernisată 
la Cluj-Napoca la Muzeul Etnografic al Transilvanei, iar în primăvara acestui an la Galeria 
Delta din Arad, cu ocazia Festivalului internațional de artă sacră Filocalia. 

Expoziţia își deschide acum porţile la Bistriţa, capitala unui judeţ transilvan ce deține un 
remarcabil tezaur de istorie și cultură românească. Ținutul Bistriţei și Țara Năsăudului conservă 
un patrimoniu de mare importanţă istorică și artistică, cu valoroase edificii religioase ale 
arhitecturii de lemn și piatră, împodobite cu picturi murale și icoane pictate pe lemn sau 
sticlă, datorate unor pictori ce aparțin unei școli locale de factură ortodoxă. Vecinătatea cu 
Moldova și Maramureșul, legăturile cu centre culturale importante au conferit Ţării Năsău- 
dului și Ținutului Bistriţei un statut special, cu o puternică personalitate. 

Expoziţia, având o solidă documentare în arhive și muzee sau colecţii, este o contribuţie 
științifică remarcabilă la cunoașterea unor aspecte prea puţin relevate până în prezent, 
subliniind benefice legături interetnice, uneori surprinzătoare, între neamurile transilvane, ce 
se desfășoară sub privirea blândă a Fecioarei și a Pruncului Isus. 


Catalogul expoziţiei, intitulat Fecioarele înlăcrimate ale Transilvaniei. Preliminarii la o 
istorie ilustrată a toleranței religioase, îl datorăm autorilor Ana Dumitran, Enik6 Hegedus și 
Vasile Rus. Masivul volum inserează o documentare de excepţie, referitoare la fenomenul 
icoanelor miraculoase, repertoriul replicilor icoanei miraculoase de la Nicula (gravură, pictură 
tempera pe lemn, pictură pe sticlă, pictură de șevalet, plastică figurativă) este de o bogăţie 
extraordinară. Meţionăm că acest preţios volum a fost nominalizat la premiul Academiei 
Române pentru istoria artei. 

Simbol sacru al Clujului, Madona Claudiopolitana este imaginea icoanei făcătoare de 
minuni de la Nicula, Hodighitria pictată de Luca din Iclod la 1681, copiată sau repictată în 
replici mai mult sau mai puțin asemănătoare de numeroși pictori și gravori, fiind venerată de 
toate confesiunile și etniile Transilvaniei. Luminoasa imagine a Maicii Domnului cu Pruncul o 
întâlnim în bisericile ortodoxe sau greco-catolice ale românilor, în cele catolice ale maghia- 
rilor, secuilor și sașilor, fiind adorată pentru puterile sale miraculoase. În cei peste 330 de ani 
care s-au scurs dela pictarea celebrei icoane s-au scris multe pagini despre această Madonă 
românească adorată și cunoscută din Transilvania până departe în Occidentul european. 

Expoziţia Fecioarele înlăcrimate ale Transilvaniei este un important eveniment cultural, 
fiind simbolic o rugăciune și un ex voto adus Născătoarei de Dumnezeu, un semn al înțelegerii 
și al păcii, al tuturor celor ce mărturisesc întru Hristos. 


Acad. MARIUS PORUMB 


Arta românească transilvăneană și 
miracolul lăcrimării icoanelor 


O discuţie despre lăcrimarea icoanelor purtată în zilele de acum ne va duce involuntar și 
obligatoriu cu gândul la icoana Maicii Domnului de la Nicula, un adevărat simbol al crești- 
nismului din Transilvania, singura imagine care a reușit să se reflecte dincolo de barierele 
etnice și confesionale ce-i separau deja de veacuri pe locuitorii provinciei. Dar ea nu a fost și 
singura icoană care a lăcrimat, de aceea faima pe care și-a câștigat-o se explică nu doar prin 
miracolul propriu-zis, petrecut la sfârșitul secolului al XVII-lea, nici prin celelalte minuni pe 
care le-a făcut de-a lungul timpului pentru pelerinii care au venerat-o, ci ea a fost consecința 
unei strategii bine regizate și susținute cu asiduitate de cei cărora le-a fost încredințată și care 
s-au îngrijit să îi asigure un cult public cât mai larg, uneori chiar în detrimentul altor icoane 
vărsătoare de lacrimi. Aura de mister a sporit și datorită insolitei situaţii în care a fost pusă la 
foarte scurtă vreme după producerea minunii, nu una, ci două icoane asumându-și calitatea de 
adevărata imagine care a lăcrimat, concurenţa dintre ele oferind constant combustibilul necesar 
pentru întreținerea manifestărilor specifice de atragere a atenţiei credincioșilor, asaltați din 
când în când și din alte direcţii, de alte icoane care au început să plângă. 

La începutul cercetării, aproape totul se reducea la întrebarea care dintre cele două 
icoane are mai multe șanse de a fi originalul pictat de Luca din Iclod. La capătul investigaţiei, 
concluzia a fost mai mult decât surprinzătoare: dualitatea s-a dovedit o falsă problemă, ea 
fiind anulată de frecventa reproducere a imaginii prin folosirea unui model care promova 
chipul Maicii Domnului din icoana păstrată de iezuiți în biserica lor de la Cluj, dar cu 
adăugarea celor doi îngeri care o străjuiesc în icoana rămasă la Nicula. Acest interes pentru 
copierea imaginii s-a impus ca principal efect al miracolului lăcrimării, icoana de la Nicula 
fiind singura efigie a Maicii Domnului din spaţiul românesc care a căpătat valoare de prototip. 
Ușor de recunoscut chiar și în cele mai naive reprezentări, ea a dominat mediul artistic 
transilvănean mai bine de un secol și jumătate, fiind reprodusă de pictori aparținând diverselor 
etnii și confesiuni, pentru uzul deopotrivă al ortodocșilor, greco-catolicilor și romano-cato- 
licilor. Neobișnuinţa, însă, cu o asociere atât de intimă între Maica Domnului și chipul său 
dintr-o icoană anume au făcut ca doar în imaginile destinate catolicilor să primească o 
denumire proprie, aceea de Miraculosa Beata Virgo Maria Claudiopolitana, Fecioara făcătoare 
de minuni de la Cluj căpătând în timp o individualitate tot mai pronunțată și mai îndepărtată 
de Nicula, de care a fost separată încă din 1701, de când datează cea mai veche menţiune a sa 
ca adevărata icoană care a plâns în Transilvania'. Cum românii nu au folosit o denominaţie 
care să o particularizeze, identificarea unei imagini a Maicii Domnului drept copie a icoanei de 
la Nicula s-a diluat cu timpul în conștiința colectivă, lipsindu-ne astăzi de prețioase informații 


' Intenţionat confuză, formula Vera effigies B. M. V. flentis in Transylvania ad Claudiopolim 1699 die 15 
Febr. a însoţit aproape cu obstinenţă reproducerile executate pentru uzul credincioșilor romano-catolici. 

referitoare la gradul de conștientizare din partea credincioșilor a faptului că rugăciunile lor se 
îndreptau către adevărata imagine „carea au lăcrămat în sfânta mănăstire de la Nicula”. De 
asemenea, ar fi fost interesant de aflat dacă marea răspândire a copiilor s-a aflat sau nu în 
legătură cu pelerinajul la Nicula ori dacă opţiunea pentru această reprezentare s-a datorat co- 

Luca din Iclod, Maica Domnului cu Pruncul, 1681, Luca din Iclod, Maica Domnului cu Pruncul, 1681, 
Mănăstirea Nicula, înainte de restaurare Mănăstirea Nicula, după restaurare 
(apud Rispoli Fabris 1987) 


manditarilor sau a fost lăsată la alegerea pictorului. Privite ca ipoteze de lucru, pentru oricare 
dintre aceste afirmaţii există dovezi, măcar indirecte, iar o realitate în care ele să fi funcționat 
concomitent este cea mai plauzibilă. Totuși, o altă realitate a fost aceea că, pe măsură ce 
pelerinajul s-a dezvoltat și a căpătat forme organizate, a scăzut preocuparea pentru reprodu- 
cerea icoanei, poate și pentru că pictorii, formaţi acum în academii, nu o mai aveau în 
repertoriu. Între aceste realități, sărăcia reperelor concrete mai poate fi suplinită doar de 
examinarea în detaliu a unui areal cât mai larg. Începută în 20, o astfel de cercetare s-a 


* Expresie însoţitoare a gravurii realizate de Vlaicu Tipograful în 1751, cu care au fost ilustrate mai multe 
cărți editate la Blaj, una dintre rarisimele dovezi artistice care atestă o preocupare oficială de promovare 
a icoanei de la Nicula din partea autorităţilor ecleziastice românești. 


N 


concretizat mai întâi într-o expoziție deschisă la Muzeul Naţional al Unirii din Alba Iulia, a 
cărei itinerare la Târgu-Mureș (sediul Protopopiatului Ortodox), Sibiu (Casa Artelor), Cluj- 
Napoca (Muzeul Etnografic al Transilvaniei), Arad (Galeria de artă Delta) și acum la Bistriţa a 
oferit posibilitatea unei continue îmbogățiri a cunoștințelor, pe care vom încerca în continuare 
să le sistematizăm, spre a le putea adăuga concluziilor inițiale. 

Pentru a asigura coerență discursului, vom rezuma - pentru început - câteva dintre 
rezultatele investigaţiilor publicate în 2on sub titlul Fecioarele înlăcrimate ale Transilvaniei. 
Prelimarii la o istorie ilustrată a toleranței religioase, generic sub care au fost grupate icoanele 
transilvănene ale Maicii Domnului despre care au fost găsite informaţii că s-au remarcat, până 
la sfârșitul secolului al XVIII-lea, ca vărsătoare de lacrimi. 


fe aria 


Ruinele castelului Kornis de la Benediug (foto 2012) 


Blazonul contelui Sigismund Kornis, 
castelul de la Benediug, turnul porţii, 1720 


Maica Domnului cu Pruncul, 1699, icoana predată iezuiţilor, 
păstrată în biserica actualmente piaristă din Cluj-Napoca 


Cea mai timpurie experiență de acest gen s-a petrecut în februarie-martie 1699 la Nicula, 
această întâietate justificând și sârguința cu care noii stăpâni ai Transilvaniei s-au interesat de 
soarta icoanei, nu doar pentru a-i acorda cinstirea cuvenită, cât mai ales pentru a o instrumen- 
taliza, în încercarea disperată de a recupera terenul pierdut de catolicism în perioada Princi- 
patului autonom, intrat de curând sub aripile „protectoare” ale pajurei bicefale habsburgice. 

Operă a lui Luca din Iclod și donaţie a nobilului loan Cupșa pentru biserica de la Nicula, 
icoana a fost depusă, la scurtă vreme după ce a început să lăcrimeze, în capela reședinței de la 
Benediug (azi Mănăstirea, jud. Cluj) a celui mai important nobil din zonă, contele catolic 
Sigismund Kornis. Imediat a început ancheta pentru verificarea autenticității minunii, iezuiţii 
Sigismund Vizkeleti și Ladislau Bărâny alcătuind un raport trimis spre aprobare arhiepiscopului 
primat al Ungariei, cardinalul Leopold Kollonits, de la care s-a solicitat și decizia asupra locului 
unde să fie păstrată icoana, până la sosirea răspunsului ea fiind restituită sătenilor din Nicula. 

Josef Ernst Mansfeld, Fecioara clujeană, 
gravură în cupru, Viena, a doua jumătate a sec. 
XVIII; exemplarul de la Murgești (jud. Mureș), Mathias Veress din Cluj, Fecioara clujeană, 
colecția Protopopiatului Ortodox Târgu-Mureș ultimele decenii ale sec. XVIII; Chizeni (jud. Sălaj) 


Bănuind verdictul, se pare că Sigismund Kornis a angajat în secret un pictor care să 
realizeze o copie, executată însă din memorie, deoarece icoana a fost ascunsă privirilor, fiind 
ferecată într-o cutie și pusă sub pază. Pentru subtilizarea originalului a fost simulat un jaf de 
care a fost mai târziu învinuit, dar fără a i se da numele, un voievod din țările extracarpatice. 


3 Indicat ca princeps Valachiae Transalpinae, în analele misiunii iezuite clujene pe anul 1701 (Rus 2008, 

Asupra originalității imaginii, preluată de la Nicula cu puţin înainte de Rusaliile anului 1699, 
nu a avut cine să se pronunțe, pentru că cei trimiși după icoană erau figuri noi, care mai mult 
ca sigur nu o văzuseră înainte de a fi dată înapoi niculenilor. Kornis s-a multumit și el cu o 
copie, deoarece nu putea risca să se expună, iezuiții fiind în acel moment forța motrice a 
politicii austriece în Transilvaniaf. Dacă toate acestea sunt presupuneri, sigur este că, dintre 
cele două icoane care și-au disputat de atunci încoace calitatea de adevărata imagine care a 
lăcrimat, atribuibilă lui Luca din Iclod este cea rămasă la Nicula. Comparaţia cu icoana Maicii 
Domnului cu Pruncul de la Ilişua, o lucrare despre care avem acum certitudinea că a fost 
pictată de Luca din Iclod, este de natură să ofere soluționare controversei asupra originalității, 
chiar dacă nu poate să explice cum s-a ajuns la dedublarea imaginii. 


Fecioara clujeană, 1780, biserica romano-catolică 
din Remetea (jud. Harghita); foto Enikă Hegedtis 


Icoana dusă la Cluj a beneficiat de o atenţie specială, devenind curând un simbol al 
renașterii catolice în noua provincie austriacă. Numeroase gravuri, comandate unor renumiţi 
meșteri din Tyrnavia, Viena, Buda, Bratislava, Augsburg, dar și celor din Cluj, au ilustrat cărțile 
tipărite sub egida colegiului academic iezuit sau au fost împărţite pelerinilor sub formă de foi 


p. 189), şi ca Moldaviae Vaivoda vulgo dictus, alias Princeps aut Praefectus Moldavorum, în istoria 
publicată în 1736 (Dumitran, Hegediis, Rus 20, p. 244). 

+ Pentru recompunerea firului evenimentelor, singurele surse sunt analele iezuite și istoria tipărită sub 
auspiciile colegiului iezuit clujean în 1736, cu mai multe ediţii ulterioare, în limbile latină, germană și 
maghiară. Pentru traducerea sa în limba română, datorată lui Vasile Rus, vezi Dumitran, Hegediis, Rus 
2011, p. 221-262. 

de rugăciune ori - cele cu dimensiuni mari - chiar ca icoane pe hârtie. La cele identificate 
până în 205 se mai adaugă o foaie de rugăciune imprimată la Cluj în anii '30 ai secolului al 
XVIII-lea“, o alta editată la Sibiu în 17797, o ilustrație la o carte publicată în 1746 în tipografia 
Colegiului iezuit din Cluj, pentru uzul rutenilor greco-catolicis, și o gravură pictată, databilă în 
a doua jumătate a secolului al XVIII-lea”. Din această categorie de reproduceri, un ecou deosebit 
a avut o imagine datorată gravorului vienez Josef Ernst Mansfeld. Datorită dimensiunilor relativ 
mari (cca 43 x 33 cm) și calității de excepţie a desenului, ea a devenit principala sursă de inspi- 
raţie pentru pictorii celei de-a doua jumătăți a secolului al XVIII-lea, maghiari și români 
deopotrivă, care au avut-o în repertoriu pe Madona clujeană, respectiv pe Maica de la Nicula. 

Fecioara clujeană, sfârşitul sec. XVIII, 
catedrala romano-catolică din Szekesfehervâr; 
foto: Lângi Jozsef 


> Dumitran, Hegedis, Rus 2o0u, cu bibliografia anterioară; Dumitran 2o0n/a; Dumitran 20n/b. 

* Exemplar în colecția Bibliotecii Batthyaneum din Alba Iulia, inv. 4167. Imaginea aparţine unei adevă- 
rate serii, pentru care vezi Dumitran, Hegedus, Rus 2on, p. 79-82, fig. 28-29. 

7 Colecţie particulară; Tiiskes 2013, fig. 4. Gravorul, probabil sibian, a folosit ca sursă de inspiraţie gravura 
din 1751 a tipografului blăjean Vlaicu. 

% Elementa puerilis institutionis in lingva latina ..., Claudiopoli, Typis Academ. Soc. JESU per Andream 
Feij Anno 1746; Tiskes 2013, fig. 1. 

” Exemplar în colecția Muzeului Naţional de Istorie din Budapesta; Tiiskes 2013, fig. 12. 

La categoria reproducerilor pictate ale icoanei de la Cluj s-au adăugat o lucrare datată 
1780 din biserica romano-catolică de la Remetea (jud. Harghita)”, o alta atribuibilă pictorului 
Mathias Veress din Cluj, aflată în biserica ortodoxă din Chizeni (jud. Sălaj), imaginea din 
biserica romano-catolică din Șimleu-Silvaniei", cea din biserica Mănăstirii franciscane din Dej, 
menționată în inventare încă din 1736”, și o reprezentare probabil tot de la sfârșitul secolului 
al XVIII-lea expusă în catedrala din Szekesfehervâr”. 


Monumentul funerar al familiei Tauffer, Fecioara clujeană, mijlocul sec. XVIII, Mănăstirea 
cimitirul central din Cluj-Napoca; foto Enik6 Hegedus franciscană din Dej; foto Enik6 Hegedus 


La repertoriul sculpturilor adăugăm un monument funerar din cimitirul central din Cluj, 
aparținând familiei Tauffer, amplasat în a doua jumătate a secolului XIX", și imaginea statuii 
din capela castelului Haller de la Gârbou (jud. Sălaj), păstrată actualmente într-o nișă de pe 
culoarul Mănăstirii franciscane din Dej”. Tot aici se pot încadra reprezentările de pe două 
clopote, unul aparţinând bisericii romano-catolice din Cârța (jud. Harghita), turnat la Arad în 


“ Informaţie primită de la Enik6 Hegediis, căreia îi mulțumesc și în acest context. 
" Informaţie primită de la Mihâly Ferenc, căruia de asemenea îi mulțumesc. 

" Kovâcs 2013, p. 232, nota 52. 

* Informaţie primită de la Enik6 Hegediis, căreia îi mulțumesc încă o dată. 

“ Informaţie primită tot de la Enik6 Hegediis. 

5 Semnalată iniţial la Sabău 2008, p. 159; vezi și Kovăcs 2013, p. 240, nota 85. 

1922/, iar celălalt bisericii ortodoxe „Buna Vestire”, „a grecilor”, din Alba Iulia, acesta din urmă 
fiind turnat în 1839 în atelierul lui Schmidt Andrâs din Pesta. 

Pe cât de multe informaţii au fost notate despre icoana dusă la Cluj, despre minunile pe 
care le-a săvârșit și podoabele cu care a fost răsplătită, pe atât de puţin știm ce s-a întâmplat la 
Nicula după ce iezuiţii au ieșit biruitori în competiţia pentru deținerea ei. Într-o relatare târzie, 
din 1819”, despre aniversarea din 1701 a miracolului lăcrimării, ni se spune că, printre miile de 
pelerini veniți să cinstească icoana, s-a aflat și nobilul loan Cupșa din Nicula, la vederea căruia 
icoana a început din nou să plângă, făcându-l să declare că este dispus să-și vândă toată averea 
și să rămână până la sfârșitul vieţii alături de odorul său. Proporţiile apoteotice ale acestei 
povești - care ar trebui să ne convingă că icoana nu se mai afla în Nicula, altfel neputându-se 
explica gestul devoţțional al donatorului - sunt cu totul spulberate de compararea cu descrierea 
aceluiași eveniment făcută în chiar anul 1701 în cronica misiunii iezuite, unde loan Cupșa este 
amintit doar în calitate de comanditar și vizitator€. 

Vlaicu Tipograful, Maica Domnului de la Nicula, Vlaicu Tipograful, Maica Domnului de la Nicula, 
xilogravură, 1751 (Ceaslov, Blaj, 751, exemplarul xilogravură, 1751 (Ceaslov, Blaj, cca 1753, exemplarul 
Muzeului Naţional al Unirii, Alba Iulia) Mănăstirii Nicula; foto: pr. Siluan Timbuș) 


* Informaţie primită, de asemenea, de la Enik6 Hegediis, pentru care îmi exprim din nou întreaga 
gratitudine. 

"7 A” Kolosvdri kânyvez6 Sziiznek historidja, p. 39. 

“ Rus 2008, p. 189. 


17 


Începând din 1751, în câteva dintre publicaţiile patronate de Episcopatul de la Blaj a fost 
introdusă o ilustrație care a fost recomandată ca Icoana Prea Sfintei Născătoarei de Dumnezeu 
carea au lăcrămat în Ardeal, în Sfânta Mănăstire de la Nicula, 1699, fevruarie 49. Acest text expli- 
cativ nu confirma însă că icoana se mai afla acolo, iar, pentru a evita orice confuzie, aceeași ima- 
gine a fost retipărită în 1757 cu legenda Icon Beatae Mariae Virginis ad Claudiopolim lacrymantis"”. 

Certitudinea prezenţei unei icoane miraculoase la Nicula o oferă doar un document din 
1767 înaintat papei Clement al XIII-lea, prin care suveranului pontif i se solicita să acorde 
indulgență plenară numeroșilor pelerini ce o cinsteau”. În rest, doar folclor local, consemnat 
în 1894-1895 de Vasile Cutcan, învățător din Bonţ, și publicat în 1930 de Victor Bojor. Conform 
legendei transmise în familia Cutcan, vechimea icoanei coboară până prin 1607-1610, autorul 
este popa Lucaci din Iclod, lacrimile au curs de trei ori: în 1678, 1708 și 17, anunțând invaziile 
turcilor, ancheta pentru stabilirea caracterului miraculos al lacrimilor s-a desfășurat la Bonţ în 
faţa lui „Aron, călugăr mare”, iar vizita la Benediug a avut loc în 1781, după ce icoana a fost 
scoasă din pământ, cu prilejul unei semănături de primăvară, fiind îngropată în 172 de Leonte 
al lui Niculae din Nicula pe locul „unde este astăzi bisericuța cea mică” și unde a zăcut aproape 
70 de ani, deoarece pe Leonte l-au ucis tătarii”. 

Halucinantă, această istorie a icoanei amestecă de-a valma fapte istorice al căror dramatism 
a marcat mentalitatea mai multor generații cu frânturi din romanele populare, făcând aproape 
inutilă încercarea de a decela adevărul de fantastic. Probabil ceea ce tradiția atât de distor- 
sionată a vrut să spună este că adevărata icoană vărsătoare de lacrimi a fost ținută ascunsă 
pentru câțiva ani în sat, acțiune reținută și de legendă, care o plasează după prima lăcrimare, 
cea din 1678. O nouă lăcrimare, în preajma invaziei tătare din 1717, când vom vedea că au plâns 
și alte icoane, a putut fi cauza celei de-a doua tăinuri, pentru a evita repetarea scenariului din 
1699. Se poate ca icoana să fi fost chiar îngropată, însă nu pe locul indicat de legendă, unde 
bisericuţa se afla deja din secolul anterior, al XVII-lea, și nici nu a trecut atât de mult până la 
recuperare, deoarece documentul din 1767 se referă la adorarea imaginii ca la o practică de 
multă vreme încetăţenită. Se poate ca la acea dată legenda să fi pus deja stăpânire pe mintea 
localnicilor. Cel puţin așa sugerează o icoană de la Maieru (jud. Bistrița-Năsăud), databilă cel 
mai târziu la începutul secolului al XIX-lea, pe care pare să fie reprezentat episodul dezgro- 
pării, ilustrat însă - culmea ironiei ! — dedesubtul unei imagini a Maicii Domnului cu Pruncul 
pentru a cărei realizare pictorul s-a inspirat din gravura lui Mansfeld cu imaginea icoanei 
miraculoase de la Cluj, căreia i-a adăugat chiar și coroanele cu care aceasta din urmă fusese 


' Ceaslov, Blaj, 175, p. 574 (Dumitran, Hegedis, Rus 20, p. 136-137, cu bibliografia anterioară, fig. 3); 
Ceaslov, Blaj, circa 1753, p. 532 (Bogdan 2010, p. 62, cu bibliografia anterioară, p. 64, fig.; Acatistier, Blaj, 
1861, p. 160 (Oros 2001, p. 90, 92, fig. 2). 

* Doctrina christiana Ex probatis authoribus collecta ..., Blaj, 1757, verso-ul foii de titlu; Tiskes 2013, fig. 3. 
” Arhivele Naţionale. Serviciul Judeţean Cluj, Colecţia de documente Blaj, inv. nr. 487; Dumitran, Hegediis, 
Rus 20, p. 382-383. 

** Bojor 1930, p. 121-124. 

împodobită în 1724. Dar interpretarea în acest sens a scenei nu este singura posibilă. Acade- 
micianul Marius Porumb consideră că folosirea combinației alb-albastru induce mai degrabă 
ideea că avem de-a face cu un șuvoi de apă, nu cu un ogor, povestea din icoana de la Maieru 
referindu-se, deci, la găsirea altei efigii miraculoase. Se poate, însă, să fie ilustrată și o altă 
versiune a legendei despre icoana de la Nicula, necunoscută până acum din alte surse. 


Teodor Gherleanu (atribuire), detaliu din icoana de la Maieru 


Nici copiile icoanei, deși atât de numeroase, nu ne-au fost multă vreme de ajutor pentru 
a-i surprinde prezenţa în Nicula în anii de început ai secolului al XVIII-lea. Luate în ansamblu, 
cele mai multe replici au fost pictate folosindu-se ca model gravura lui Mansfeld sau una mai 
veche, dar oricum o imagine a Fecioarei de la Cluj. Ca să putem spune că a fost reprodusă 
explicit Maica de la Nicula, ar trebui ca în compoziţie să se regăsească și cei doi îngeri din col- 
ţurilor superioare, detaliul care separă în mod evident cele două reprezentări. Cea mai veche 
copie identificată până acum într-o biserică românească, la Cecălaca (jud. Mureș), databilă în 
1715", este însă o icoană realizată într-un autentic spirit occidental, pictată pe pânză, tehnică 
neobișnuită la acea vreme pentru mediul românesc, care mai are în plus și un text în limba latină 
ce o identifică drept replică a icoanei de la Cluj: Miraculosa B. V. M. Claudiopoli in Transilvania 
1699". Cea de-a doua în ordine cronologică, o icoană de la Borza (jud. Sălaj) datată 1720, sem- 
nată de zugravii Andrei și Zaharie”, are în compoziţie și îngerii, dar este destul de discutabil 
dacă reprezintă într-adevăr o copie a icoanei de la Nicula, nu atât din cauza că Pruncul ţine în 
mână o carte și nu un rotulus, ci datorită modului diferit în care sunt aranjate cele două laturi 
ale maforionului Mariei, care nu se suprapun peste piept, ci peste umărul drept. 

A treia în ordinea vechimii este icoana Maicii Domnului de la Ocoliș (jud. Alba), pictată 
de Vasile Zugravul în 1731”. Modelul a fost tot o imagine a icoanei de la Cluj, dar Pruncului i 
s-a pus în mână un glob, în locul rotulusului, iar chipurile au fost încoronate, așa cum erau și 
în icoana clujeană după 1724. În colţurile superioare sunt redați însă și Arhanghelii Mihail și 


“5 Datarea și semnătura loan Zugrav se află pe icoana pereche a Mântuitorului. Ambele icoane se păstrează 
în colecţia Protopopiatului Ortodox Târgu-Mureș. 

* Reproducere la Dumitran, Hegedis, Rus 2011, fig. 186. 

“5 Păstrată în colecția bisericii „Sfânta Vineri” din Zalău. 

*“ Semnătura și datarea se regăsesc pe icoanele-perechi Deisis și Arhanghelul Mihail, iar datarea a fost 
notată și pe icoana Sfântului Nicolae (Dumitran 2012, p. 251). Piesele au fost repictate grosier în 19. 

Gavriil, fie pentru că autorul știa că ei există în icoana de la Nicula, fie pentru că ei sunt înfă- 
ţișaţi în mod frecvent în icoanele Maicii Domnului, introducerea lor în compoziţie devenind în 
acest caz dependentă de hazard, la fel putându-se explica și prezenţa globului și a coroanelor. 
Totuși, în cazul acestui pictor, recunoașterea modelului nu ridică probleme, nici pentru icoana 
de la Ocoliș, nici pentru o altă creaţie a sa din 174 de la Săcel (jud. Cluj)”, unde tipul reprezen- 
tat este al Maicii Domnului flancată de prooroci, dar izvodul folosit pentru redarea persona- 
jelor principale a fost ales tot dintre gravurile cu chipul Fecioarei de la Cluj. De asemenea, cerce- 
tarea în județul Bistrița-Năsăud a oferit informaţii pentru localizarea artistului relativ aproape de 
Nicula, în Spermezeu, cunoașterea directă a icoanei vărsătoare de lacrimi fiind destul de probabilă. 


loan Zugravul, Fecioara clujeană, +p5, Andrei și Zaharie, Maica Domnuluicu Pruncul, 1720, 
Cecălaca (jud. Mureș) Borza (jud. Sălaj) 


Pentru următoarea piesă datată trebuie să așteptăm anul 1749, care nu este tocmai o 
datare timpurie. Totuși, în termeni absoluţi, ea se referă doar la icoana de la Reteag (jud. 


“7 Păstrată la Muzeul Etnografic al Transilvaniei din Cluj-Napoca, inv. nr. 8102; lrimieș 1975, p. 28, fig. 2; 
Icoane MET, p. 226, nr. 563; Porumb 1998, p. 451. 

Tudor Zugravul (atribuire), Maica Domnului cu Pruncul, 


Piatra-Fântânele, începutul sec. XVIII 

Bistrița-Năsăud), atribuibilă lui Andrei din Cornești în ciuda repictării de o calitate îndoiel- 
nică. Modelul a fost și aici una dintre gravurile icoanei de la Cluj, completat însă cu cei doi 
îngeri. Compoziţia se repetă în icoana de la Bozieș” și într-una dintre piesele aflate în patri- 
moniul Muzeului Județean Bistriţa-Năsăud*, care ar putea fi mai timpurii, artistul fiind activ 
încă din anii '20*%. Andrei din Cornești a pictat imaginea și fără îngeri”, dar dacă lipsa lor se 
explică prin dorința de copiere fidelă a modelului, care a fost mereu o gravură cu icoana de la 
Cluj, iar adăugarea prin faptul că a văzut personal icoana de la Nicula, nu mai putem ști. 

Alți doi artiști întâlniți în județul Bistrița-Năsăud ar putea avea lucrări și mai vechi decât 
cele ale lui Vasile din Spermezeu și Andrei din Cornești. Databile în prima jumătate a secolului 
al XVIII-lea, dar mai aproape de începutul acestui segment cronologic, icoanele lui Tudor 
Zugravul de la Piatra-Fântânele* și Sângeorz-Băi**, datorită stilului foarte personal al artistului, 
sunt dificil de încadrat în categoria copiilor Maicii de la Nicula, mai ales că personajele poartă 
coroane, iar îngerii nu prezintă instrumente ale patimilor, nici nu stau prosternaţi în rugă- 
ciune, ci susțin coroana Fecioarei. Dar dacă cele două icoane au fost pictate după 1724, când 
icoana de la Cluj a primit astfel de podoabe, iar gestul încoronării a fost doar o licenţă a picto- 
rului, frecvent întâlnită la zugravii români, care nu s-au simţit deloc obligaţi să respecte cu 
strictețe detaliile modelelor alese, atunci considerarea lor drept copii ale Maicii de la Nicula 
mai depășește din obstacole, iar prezența icoanei miraculoase în biserica de la Nicula este, 
indirect, confirmată măcar începând din deceniul al treilea al secolului XVIII. Cam tot de atunci 
ar putea data și icoanele de la Gersa% și Piatra-Fântânele*, al căror autor este deocamdată 
necunoscut. 

După mijlocul secolului al XVIII-lea compoziţiile în care sunt introduși și îngerii se 
înmulțesc, dar sursa de inspirație pentru reprezentarea personajelor principale rămâne icoana 
de la Cluj, prin numeroasele gravuri puse în circulație de iezuiți. Preferința pictorilor pentru 
aceste gravuri este ușor de înțeles, datorită calităţii lor artistice remarcabile, iar aura de mister 
care a planat asupra originalului le-a permis să se folosească de ele la discreţie, deși au existat 
și cazuri în care este cert că au fost cunoscute elementele diferențiatoare, de care s-a făcut uz 
în funcție de comanditar. Un astfel de caz a fost Teodor Gherleanu, a cărui icoană de la Maieru 
a fost deja amintită. Dar cel mai interesant este un pictor identificat până acum doar în județul 
Mureș, foarte probabil român, care, în 1828, a realizat o copie a icoanei de la Cluj pentru biserica 


*% Păstrată în colecția Protopopiatului Ortodox Bistriţa; cat. nr. 21. 
“9 Păstrată în colecția Protopopiatului Ortodox Bistriţa; cat. nr. 3. 
* Inv. 16855; cat. nr. 37. 

3 Porumb 1998, p. 20. 

* Colecţia Mănăstirii Nicula; Dumitran, Hegedtis, Rus 2ou, fig. 160. 
5 Păstrată în colecţia Protopopiatului Ortodox Bistriţa, inv. qa. 

3+ Mândrescu 1982, p. 174, cu il.; Porumb 1998, p. 357 și il. 

5% Cat. nr. 55. 

% Colecţia Protopopiatului Ortodox Bistriţa, inv. 104/b; cat. nr. 17. 


Fecioara clujeană, 1828, biserica romano-catolică 
din Vălenii de Mureș (jud. Mureș) 


Maica Domnului cu Pruncul, începutul sec. XIX, 
Sânmihaiu de Pădure (jud. Mureș), colecția 
Protopopiatului Ortodox Târgu-Mureș 


romano-catolică din Vălenii de Mureș”, a respectat același model pentru biserica greco- 
catolică din Săcalu de Pădure, poate pentru că enoriașii de acolo credeau și ei că originalul 
icoanei a fost luat de iezuiţi, l-a reprodus de asemenea întocmai și pentru biserica ortodoxă 
din Periș&, dar i-a adăugat îngerii când a fost solicitat de credincioșii ortodocși din Sânmihaiu 
de Pădure”. Explicaţia ar putea fi una financiară, introducerea unor personaje în plus presu- 
punând, poate, costuri suplimentare, motiv pentru care prezența îngerilor a putut fi refuzată 
la Periș, dar ar putea fi și faptul că cineva din Sânmihaiu de Pădure fusese în pelerinaj la Nicula 
sau, la sfatul pictorului, s-a acceptat ideea realizării unei copii cât mai fidele a icoanei de acolo. 


3 Dumitran, Hegediis, Rus 201, fig. 205. 
5 Dumitran, Hegediis, Rus 2ou, fig. 176. 
* Dumitran, Hegedis, Rus 201, fig. 170. 

Ultimele considerații pe marginea celei dintâi efigii a Maicii Domnului care a lăcrimat în 
Transilvania au ca obiect densitatea răspândirii copiilor. Nu este, desigur, întâmplător că cele 
mai multe reproduceri se găsesc în teritoriile învecinate, situate astăzi în judeţele Bistriţa- 
Năsăud, Cluj, Mureș și Sălaj. În judeţul Alba frecvenţa lor ridicată se explică prin faptul că 
principalii autori, Simion Silaghi-Sălăgeanu și Gheorghe fiul lui Iacov, au ucenicit în Cluj sau 
în împrejurimi și au lucrat împreună. În prima jumătate a secolului al XIX-lea răspândirea 
icoanei a primit un nou impuls din cauza succesului de care s-a bucurat pictura pe sticlă, dar 
cei care s-au implicat în multiplicarea ei au fost în primul rând pictorii din centrele artistice 
situate în arealul geografic deja circumscris. Icoanele pe sticlă au pătruns și în restul terito- 
riului transilvan, în Banat, Bihor și Maramureș, însă chipul pe care îl reproduceau nu a putut 
concura cu modelele din repertoriul atelierelor locale. Prin frecvenţa și longevitatea sa, feno- 
menul copierii acestei icoane este unic în arta românească în general, nu doar în cea transil- 
văneană, iar prin transgresarea granițelor etnice și prin insolita combinare a celor două proto- 
tipuri este un exemplu de coabitare, într-un timp în care conflictele interconfesionale nu au 
fost puţine și nici lipsite de dramatism. 


% 


Dacă într-adevăr lui Sigismund Kornis i se datorează dedublarea icoanei de la Nicula, e 
greu de ocolit întrebarea de ce influentul potentat nu a păstrat el originalul? Prea tânăr pe 
atunci, dar suficient de ambițios, contele a cedat în faţa iezuiţilor conștient că această renun- 
ţare îi va aduce alte beneficii, și în favoarea țăranilor din Nicula pentru a nu-și compromite 
interesele în fața autorităților habsburgice, dar și pentru a nu compromite efortul misiunii 
iezuite de recatolicizare a provinciei. Procedând astfel, câștigul său a fost dublu: a urcat rapid 
în ierarhia demnităţilor, la 1713 devenind deja guvernator al Transilvaniei, demnitate pe care a 
păstrat-o până la moartea survenită în 1731, iar adevărata icoană vărsătoare de lacrimi a rămas 
pe domeniul său, exercitându-și funcţia protectoare din proxima vecinătate. Naraţiunile despre 
icoana ajunsă la Cluj au doar cuvinte de laudă la adresa contelui, subliniindu-i metamorfoza 
din concurent în susținător al iezuiţilor, zelul depus pentru a obţine o copie și generozitatea 
cu care a înzestrat imaginea în 1724, când a fost amplasată pe altarul principal al noii biserici 
academice. EI însuși a pozat ca ardent admirator al acestei icoane, punând să fie încastrate, în 
1720, pe turnul porții reședinței sale de la Benediug, un relief cu reprezentarea iubitei efigii*, la 
interior, iar la exterior o placă pe care au fost săpate versuri elegiace menite să eternizeze faptul 
că „Minunata Născătoare de Dumnezeu a picurat lacrimi în curtea noastră”? . 

Nimic din toate acestea nu lasă să transpară că la mijloc s-a mai aflat o icoană, adusă la 
Benediug de la Hășmașu Inferior (azi Hășmaș, com. Șimișna, jud. Sălaj), la puţin timp după 
sărbătoarea Rusaliilor din anul 1703, când a fost văzută plângând de preoţii Ștefan și Gavril, de 


* Extras fraudulos în 2005; pentru ilustrație și o lectură aproximativă a inscripției însoțitoare, vezi 
Sabău 2008, p. 159, nota 24, p. 160, fig. 5. 
+ Pentru textul latin și traducere vezi Dumitran, Hegediis, Rus 20u, p. 37. 


Castelul Kornis de la Benediug, inscripţia din 1720 


protopop și de paracliserul acestuia. Deși protopopul a cerut să se păstreze tăcerea asupra 
miracolului, vestea a ajuns totuși imediat la urechile lui Sigismund Kornis, care a vrut-o pentru 
sine. Sătenii s-au împotrivit inițial, apoi au acceptat s-o dea, cu condiţia restituirii. La scurtă 
vreme a început însă războiul curuților, iar contele a trimis icoana la Călugăreni (jud. Mureș), 
unde a fost găzduită de biserica franciscană până în 1712, când s-a întors la Benediug. În 1742 
urmașii contelui au dăruit-o bisericii franciscane din Dej, tot în acel an preotul Gavril din 
Hășmaș fiind solicitat să depună mărturie despre lăcrimare”. Din însemnările referitoare la 
această icoană vărsătoare de lacrimi aflate în arhiva Mănăstirii franciscane din Dej se deduce 
că miracolul nu a fost urmat imediat de obișnuita anchetă prin care să i se confirme autenti- 
citatea, poate din cauza iminenţei războiului, poate, mai degrabă, pentru că Sigismund Kornis 
a încercat să evite repetarea pățaniei din 1699. Ascunderea icoanei pe moșia din Mureș 
sugerează aceeași grijă de a păstra tăcerea asupra noii minuni, deținerea sa fiind trecută cu 
vederea și în 1720, în contextul restaurării castelului. Se poate însă ca umbra Fecioarei clujene 
să fi fost doar un paravan bine meșteșugit. Realitatea se va complica și mai mult în 1730 când, 
cum vom vedea imediat, o a treia icoană plângătoare va ajunge la Benediug. Vom lăsa, deci, 
deocamdată, răspunsul în așteptare. 

Cât privește icoana de la Hășmaș, după mutarea la Dej ea a stat o vreme pe altarul 
principal al bisericii, apoi pe cel dedicat Sfântului Grigore lluminatorul, iar în 1764 i s-a 
construit o capelă, unde a fost amplasată în 21 iulie 1765. Mai înainte însă, în luna martie, 
icoana a fost văzută lăcrimând din nou. Evenimentul nu pare să fi stârnit vâlva cuvenită, 
* Kovâcs 2013, p. 225-226, și anexa (p. 241-242). 

% Kovâcs 2013, p. 226-227. 

poate și pentru că, nici de data aceasta, nu i s-a făcut publicitate. Dar repetarea miracolului, 
fastul cu care a fost înconjurată după mutarea în capelă“? și vindecările săvârșite spre mijlocul 
secolului al XIX-lea nu au fost suficiente pentru a-i asigura supraviețuirea: câteva decenii mai 
târziu o pictură neorenascentistă i-a luat locul, iar icoana a dispărut fără urmă”. Neștiind cum 
arăta, nu putem ști nici dacă s-a învrednicit de cinstea de a fi reprodusă. Probabilitatea să fi 
fost este însă destul de mică, deoarece în mediul catolic nu sunt cunoscute decât replici ale 
Fecioarei clujene, iar în cel românesc, fie el greco-catolic sau ortodox, faima acestei icoane nu 
a putut concura cu cea a Maicii din învecinata Nicula. 


* 


În preajma Paştilor din anul 17o a început să lăcrimeze, mai întâi din ochiul stâng, apoi 
și din cel drept, icoana împărătească a Mântuitorului din biserica de la Șcheii Brașovului. Peste 
câțiva ani, informaţia a fost notată cu lux de amănunte pe marginea unei file din cronica 
redactată de Radu Tempea*. Un cult al acestei icoane nu se știe să se fi dezvoltat, iar urma ei 
s-a pierdut cel mai târziu în 1740, când întregul iconostas a fost înlocuit”. 


% 


Implicaţi cu toate resursele în promovarea icoanei pe care au preluat-o în vara anului 
1699, iezuiţii clujeni s-au îngrijit și de scoaterea din scenă, desigur cu discreție, a posibilelor 
concurente. Una a fost icoana Maicii Domnului cu Pruncul din biserica românească de la Cluj- 
Mănăștur, care a lăcrimat în august 1714. Aceasta „a fost trecută pe ascuns de acolo la colegiul 
nostru”, iar „enoriașii mai întâi s-au abținut de la orice superstiție, apoi chiar de la plângeri și 


A sa A : gg a y A A ._. R ă .»48 
întrebări, pentru ca în cele din urmă să păstreze o tăcere adâncă în privinţa acestei chestiuni”*". 


* 


În anul 717 a plâns icoana de la Ilişua, o altă creaţie a lui Luca din Iclod, realizată în 1673. 
Ținut secret, miracolul s-a repetat în 1729, curând fiind comandată o anchetă, pe baza căreia 
episcopul romano-catolic al Transilvaniei a stabilit autenticitatea minunii. Atestatul s-a păstrat 
în arhiva familiei Kornis, împreună cu icoana dusă cu acel prilej la Benediug, unde a rămas 
până în perioada dintre cele două războaie mondiale, când a fost vândută episcopului luliu 
Hossu. În 1947 acesta a decis amplasarea ei ca obiect de pelerinaj în biserica pe atunci greco- 
catolică Calvaria din Cluj-Mănăștur, de unde, în 1994, după restituirea acestui lăcaș cultului ro- 
mano-catolic, a fost mutată într-un spațiu improvizat, în așteptarea construirii unei noi biserici 
ortodoxe. În 2ou a fost transferată în muzeul amenajat sub catedrala mitropolitană. Cunoscută 


+ Vezi descrierea bogăției decorative a altarului la Kovâcs 2013, p. 227. 

% Kovâcs 2013, p. 228. 

* Tempea 1969, p. 87. 

+ Porumb 1998, p. 52. 

% Historia Collegii Claudiopolitani Societatis lesu Anni 1714 a lanuario ad lanuarium 1715, cf. Rus 2008, p. 
342. Pentru versiunea românească a textului vezi Dumitran, Hegedus, Rus 2ou, p. 126. 

Luca din Iclod, Maica Domnului cu Pruncul, llișua, 1673, 
Muzeul Mitropoliei Clujului 

în literatura de specialitate încă din 1931 și atribuită lui Luca din Iclod prin analogie cu icoana 
de la Nicula”, Fecioara înlăcrimată de la Ilişua a fost uitată de urmașii celor din mijlocul 
cărora a plecat în iarna dintre anii 1729-1730. Captivă între zidurile castelului de la Benediug, 
ea a rămas obiectul unei devoțiuni restrânse, de aceea este destul de puţin probabil să fi fost 
copiată. Imagini similare există, totuși, două fiind identificate chiar în cuprinsul județului 
Bistrița-Năsăud, la Sărata și Șieu-Sfântu”, o alta, atribuibilă lui Ștefan Zugravul și Stan, 
databilă în 1758, a ajuns în colecția Muzeului Naţional de Artă din București”, iar o a patra a 
fost pictată de loan Diacul din Lunca pentru biserica din Vătava (jud. Mureș). Însă prezenţa 
îngerilor și - în ultimele două - anumite detalii legate de vestimentaţie, care urmează îndea- 
proape o icoană de la Runcu Salvei (jud. Bistriţa-Năsăud) databilă în secolul al XVII-lea, suge- 
rează că prototipul urmat a fost altul. 


Maica Domnului cu Pruncul, Șieu-Sfântu, Maica Domnului cu Pruncul, Sărata, 
primele decenii ale sec. XVIII primele decenii ale sec. XVIII (icoana a fost repictată 
în sec. XIX de Nemeș Papp Marton din Archiud) 


“9 Porumb 1998, p. 180. 
” Păstrate acum în colecţia Protopopiatului Ortodox Bistriţa, inv. 168 și 208. 
>” Dobjanschi 2003, p. 238, fig. 3. 

Ioan Diacul din Lunca, Maica Domnului cu Pruncul, 
Maica Domnului cu Pruncul, atelier rutean, sec. XVII, Vătava, a doua jumătate a sec. XVIII, 
Runcu Salvei foto: loan Cerghizan 


Prin icoana de la Ilişua, Maica Domnului vărsa pentru a treia oară lacrimi în curtea de la 
Benediug a familiei Kornis. Păstrarea imaginii, chiar și în condiţiile unei anchete, nu a mai ridi- 
cat probleme în 1730, căci cei care s-ar fi lăsat convertiți la catolicism, indiferent prin ce mijloa- 
ce, o făcuseră aproape toți, iar faima Fecioarei clujene era deja destul de mare pentru a face față 
oricărei rivale. Chiar și la Benediug ea a rămas stăpâna, spre sfârșitul secolului al XVIII-lea 
familia reafirmându-și preferința pentru prima icoană găzduită prin încastrarea în zidul caste- 
lului a unui al doilea relief, de o remarcabilă calitate artistică, a cărui inscripţie nu lasă nici un 
dubiu asupra identității celei reprezentate: Vera effigies B. V. Mariae flentis Claudiopollis]”. 


% 


Martorii celei de-a doua lăcrimări de la Ilișua știau că, în 177, a plâns o icoană la 
Spermezeu“. Urma ei s-a pierdut, poate chiar în contextul invaziei tătare din acel an, pe care 
s-a crezut că a prevestit-o. Cu siguranţă ea nu este icoana de pe altarul central al bisericii 


” Piesa se păstrează acum la Mănăstirea Nicula. Pentru ilustrație vezi Sabău 2008, p. 160, fig. 6; 
Dumitran, Hegedus, Rus 2on, fig. 44. 
> Cf. Dumitran, Hegediis, Rus 20, p. 392, 394. 

romano-catolice din Cristeștii Ciceului, despre care un document din 1765 recent descoperit o 
numește Lachrymata, susținând că a fost adusă de la Spermezeu de contele Nicolae Torma”* — 
cel care, în 1729, a văzut-o lăcrimând și pe Fecioara de la Ilişua”. Această a doua icoană de la 
Spermezeu care a lăcrimat, o Maică a Domnului cu Pruncul flancată de figurile a 12 prooroci și 
un mucenic, a fost minuţios studiată de Nicolae Sabău, care a identificat în partea inferioară, 
ascunsă privirilor de rama cutiei care o protejează, o inscripție destul de greu lizibilă5*, al cărei 
conţinut corect este următorul: Aeasta icună făcută di Vasili Zugravu cându s-o în[su]rat, să-i 
fie pomană în veaci. Informaţia se dovedește foarte prețioasă, deoarece nu doar că ne dezvăluie 
numele celui care a pictat icoana, ci mai ales pentru că, prin detaliul referitor la căsătorie, 
stabilește o relaţie intimă și constantă cu biserica din Spermezeu, semn că era localnic. El este, 
fără îndoială, identic cu Vasili Zugravul semnatarul din 1741 al icoanei de la Săcel a Maicii 
Domnului cu Pruncul flancată de 13 prooroci”, acestuia mai fiindu-i atribuite icoanele de la 
Ocoliș (jud. Alba), grosier repictate în 19, dar care mai păstrează semnătura Veasilie Zugravul 
și datarea 1731%. În măsura în care imaginea ridicată de contele Nicolae Torma este evident o 
lucrare a sa de tinerețe, execuţia celei de la Săcel, dacă a survenit după lăcrimarea și mutarea 
celeilalte la Cristeștii Ciceului, poate fi considerată o tentativă de multiplicare a propriei sale 
icoane făcătoare de minuni. 

Chiar dacă povestea lacrimilor ei s-a pierdut, icoana de la Spermezeu a avut șansa de a fi 
destinată cultului public, fie el și restrâns la comunitatea catolicilor din Cristeștii Ciceului. 
Destul de probabil o investigaţie care să stabilească autenticitatea minunii nu a fost conside- 
rată necesară, contele mulțumindu-se cu ceea ce i-au văzut ochii, pentru a putea rămâne în 
posesia icoanei. 


* 


În 30 iunie 1749 a început ancheta comandată de consistoriul Episcopiei romano-catolice 
din Oradea „în legătură cu icoanele lui Hristos și a Fericitei Fecioare din biserica valahilor din 
posesiunea Vășad””, despre care existau informaţii că ar fi lăcrimat. Ultimul martor a fost 
Petru, un rutean de 28 de ani care a descris cum a pictat icoanele cu șase ani mai înainte. 
Luate de la locul lor pentru a fi examinate, este puțin probabil să fi fost montate înapoi după 
încheierea investigației. Oricum, ele sunt astăzi pierdute, dar documentele anchetei“” merită o 
nouă lectură, măcar pentru a vedea dacă s-a dat un verdict ori finalizarea acțiunii a fost lăsată, 
și aici, pe seama uitării. 


> Kovâcs 2013, p. 231, nota 49. 

5 Dumitran, Hegediis, Rus 20u, p. 396. 

5 Sabău 2008, p. 165-166 și fig. 21-23. 

7 Icoane MET, p. 226, nr. 563. 

* Porumb 1998, p. 451, sub voce Vasilie Zugravul. 

Maxim, Mudura 1974, p. 64. 

* Arhivele Naţionale. Serviciul Judeţean Bihor, fond Episcopia romano-catolică de Oradea, Acte ecle- 
ziastice, dos. nr. 2172, cf. Maxim, Mudura 1974, p. 64, nota n5. 


Vasile Zugravul, Maica Domnului cu Pruncul, 
biserica romano-catolică din Cristeștii Ciceului, începutul sec. XVIII 

Vasile Zugravul, Maica Domnului cu Pruncul, 1741, 
colecția Muzeului Etnografic al Transilvaniei, Cluj-Napoca 

Comparabilă prin ecou cu lăcrimarea de la Nicula a fost doar cea a icoanei din capela 
palatului episcopal din Blaj, care a început să plângă în dimineaţa zilei de 18 martie 1764, 
continuând să verse lacrimi până în 12 octombrie, când a luat drumul Vienei pentru a fi 
investigată de o comisie de teologi, savanți și artiști, semn că pentru stabilirea autenticității 
unui astfel de miracol nu mai era suficientă declarația mai mult sau mai puțin evazivă a celor 
care o văzuseră plângând, nici măcar dacă printre ei se afla un episcop romano-catolic, cum 
s-a întâmplat în acest caz. Coordonată de cardinalul Christoph Migazzi, comisia nu a găsit 
destule argumente pentru a se pronunța într-un sens sau altul, astfel că anchetarea martorilor 
s-a dovedit totuși utilă“, dar tergiversarea anchetei, lipsa de interes pentru recunoașterea 


minunii și, mai ales, nerestituirea icoanei au făcut ca uitarea să se aștearnă încet și sigur și 
peste acest eveniment. 

Sandul Tipograful, Funeraliile episcopului Petru Pavel Petru Papavici, Maica Domnului cu Pruncul, ilustrație 
Aaron, 1764, xilogravură, exemplarul Muzeului de Artă din din Ceaslov, Blaj, 1778, exemplarul de la Gârbova- 
Timișoara (apud Pârvulescu 2008) Sebeș, colecţia Arhiepiscopiei Ortodoxe de Alba Iulia 


“ Pentru întregul dosar, destul de voluminos, al acesteia vezi Chindriș 1997. 

Icoanei, o Maică a Domnului cu Pruncul tronând, străjuită de arhangheli, i s-a pierdut 
urma în Viena. Copia executată pe parcursul lăcrimării de chiar autorul său, Grigore Ranite 
din Craiova, a fost văzută de Nicolae Iorga în 1906”, dar la scurtă vreme capela s-a prăbușit și 
inventarul său s-a risipit. Gravura comandată tipografului Sandul în 1764* nu a putut sluji de 
model pentru pictori, din cauza dimensiunilor foarte mici ale icoanei propriu-zise, care a fost 
redată împreună cu întregul iconostas, în cadrul funeraliilor episcopului Petru Pavel Aaron, la 
catafalcul căruia începuse să lăcrimeze. O altă gravură, semnalată de Nicolae Iorga într-o listă 
de tipărituri variate, semn că era o foaie volantă, fusese intitulată „Icoana Preasfintei Născă- 
toarei de Dumnezeu carea au lăcrămat în Ardeal, în sfânta Mitropolie a Blajului, anul 1764. 
Martie 18. Petru P[apavici] Tipograf'. Din păcate, niciun cercetător nu a mai întâlnit-o. 
Executată tot de Petru Papavici, dar denumită numai „Icoana Preasfintei Născătoarei de 
Dumnezeu”, o ilustrație de carte din 1773%, reluată în 1778%, a fost recent și pe bună dreptate 
interpretată ca înfățișând icoana trimisă la Viena”. Ea ne-o prezintă pe Maica Domnului 
ţinând Pruncul pe genunchi, așezată pe un tron cu spătarul semicircular și baluștri bogat 
decoraţi, în spatele cărora se înalță busturile a doi îngeri - o imagine foarte familiară artei 
brâncovenești și post-brâncovenești, pe care nu o mai întâlnim însă în ultimele decenii ale 
secolului al XVIII-lea, semn că gravurile lui Petru Papavici nu au stârnit printre pictori dorința 
realizării de copii ale icoanei blăjene vărsătoare de lacrimi. 

Cu timpul, chiar și la Blaj, icoana a fost uitată, iar istoria ei a interferat cu aceea a unei 
icoane aduse în 1762 de la Mănăstirea Prislop, față de care același episcop trebuie să fi avut o 
evlavie deosebită, deoarece îi datora viața. Relatând întâmplarea din 13 februarie 1759, când 
Petru Pavel Aaron a fost ţinta unei tenta-tive de asasinat și, pentru a se salva, a invocat-o pe 
Maica Domnului, privind cu ochii minţii icoana ei de la Mănăstirea Prislop, cronicarul Samuil 
Micu explică disperatul gest prin caracterul miraculos al acelei icoane, „despre carea se zicea 
că ar fi plâns [...] ceea ce călugării acelei mănăstiri afirmau cu jurământ”. Icoana de la Prislop, 
o Maica Domnului cu Pruncul flancată de prooroci, databilă cu probabilitate în secolul XVI, 
repictată în 1751-1752 de loan de la Ocnele Mari și ucenicul său Mihail“, a rămas în capela de la 
Blaj până la ruinarea survenită în 1913, în același an fiind restituită Mănăstirii. Prezenţa ei 
neîntreruptă deasupra mormântului celui pe care l-a protejat și-a întins cu timpul umbra și 
asupra minunii din 1764, ideea lăcrimării putându-se origina în această amestecare a 
evenimentelor. Lăcrimarea acestei icoane stă sub semnul îndoielii și pentru că nu a fost 


“ orga 1906, p. 58. 

% Pârvulescu 2008, p. 20, cu bibliografia anterioară, p. 97, il.; Chindriș 1997, p. 31. 

* lorga 1906, p. 13. 

*5 Polustav, Blaj, 1773, p. 562 (Tatai-Baltă 2012, p. 64-66, cu bibliografia anterioară, fig. 2). 
% Ceaslov, Blaj, 1778, p. 562 (Mircea 2012, p. 287-288, fig. 8). 

7 'Tatai-Baltă 2012, p. 65-66. 

i Apud Bunea 1902, p. 155, nota 1. 

“9 Porumb 1998, p. 230; Dumitran, Hegediis, Rus 20, p. 127-128 și fig. 102. 

menționată în cronica rimată Plângerea sfintei mănăstiri a Silvașului, un meticulos și apolo- 
getic excurs în istoria Mănăstirii Prislop, din care n-ar fi trebuit să lipsească. Dacă totuși a 
plâns, atunci minunea trebuie să se fi petrecut înainte de mutarea icoanei la Blaj, în 1762, căci 
ulterior ea nu mai avea cum să fie văzută de „călugării acelei mănăstiri”. 

Maica Domnului cu Pruncul, flancată de prooroci, 
Mănăstirea Prislop, sec. XVI 

În 2 aprilie 1780 Maica Domnului a început din nou să plângă, de data aceasta în biserica 
românilor „schismatici” și „creduli” din Vidrasău (jud. Mureș). S-a recomandat imediat ridicarea 
icoanei, chiar cu forța, și ducerea ei la Sibiu, la reședința parohului romano-catolic, pentru a fi 
investigată, dar mai ales pentru a evita compromiterea unirii religioase în zonă, deoarece, pe 
de o parte, „cui i-ar putea trece prin minte să creadă că Dumnezeu săvârșește minuni într-o 
biserică sau într-un sălaș al unei false învățături?”, iar, pe de altă parte, „ar putea să se 
întâmple fără dificultate ca plebea română [...] să alunece în rătăcirea credulităţii, din rătăcire 
în nărăvire, din nărăvire în ura față de Unire, din ura față de Unire în reasorbirea schismei, și 
ar face acest lucru cu atât mai ușor cu cât ar vedea că grecii neuniţi [= ortodocșii] din partea 
locului [...] pregătesc deja și fac ofrande pioase icoanei și că deja aceasta este adorată public ca 
taumaturgă””. În ciuda faptului că „exista deja o mulțime de martori ai lucrului văzut”, ancheta 
nu a mai avut loc. Evident, nici icoana nu a mai fost restituită. 

În cuvintele citate mai sus ale prepozitului capitular de la Alba Iulia, Anton Szereday, 
suntem departe de a recunoaște o atitudine „iluministă”, o zvâcnire oricât de firavă a rațiunii, 
pe seama căreia a fost pus eșecul anterior al Blajului de a deveni un loc de pelerinaj”. Au fost 
exprimate doar eternele frustrări și disprețul cu care Catolicismul se raporta la Biserica Răsă- 
riteană, într-un moment în care statutul său dominant începea să fie subminat de „absolu- 
tismul luminat” al lui Iosif al II-lea. Cum suntem cu abia un an și jumătate înainte de Edictul 
prin care „bunul împărat” a dorit „să transforme creștinismul, pentru toate confesiunile, care 
se dușmăneau până acum, într-o religie a iubirii”, deschizând, cu deosebire pentru ortodocșii din 
Transilvania, calea emancipării, în spiritul egalităţii cetățenești”, reacţia prelatului catolic la 
încă o favoare făcută de divinitate „valahilor schismatici și creduli” poate fi considerată firească 
și chiar moderată. Scenariul bine cunoscut deja s-a repetat încă o dată, iar icoana de la Vidrasău 
s-a adăugat celorlalte odoare astfel pierdute, a căror soartă nu mai poate fi nici măcar întrezărită. 


* 


Deoarece plângerea icoanelor a devenit un fenomen cu implicaţii social-politice și 
artistice într-un context istoric concret, acela al încorporării la Imperiul habsburgic a terito- 
riilor ce aparținuseră în evul mediu Coroanei Sfântului Ștefan, nu poate fi ocolită tocmai expe- 
riența care a dat tonul pentru instrumentalizarea în sprijinul Contrareformei a lacrimilor 
Maicii Domnului, petrecută la Pocs, în Ungaria Superioară, în 14 noiembrie 16962. Cum 
comunitatea adoptase unirea cu Roma încă la mijlocul secolului al XVII-lea, nu a existat nici 
un impediment în aprecierea lăcrimării drept adevărat miracol. lar pentru că împăratul 
Leopold I abia reînnoise legământul regelui Ștefan cel Sfânt față de Fecioara Maria, Regina 


7 Arhiva Arhiepiscopiei Romano-Catolice de Alba Iulia, actele Ordinariatului Episcopal, nr. 212; Dumitran, 
Hegediis, Rus 20, p. 396 (textul latin) și 403-404 (traducerea românească). 

7 Chindriș 1997, p. 27. 

7” Dumitran 2004, p. 87-94. 

P Jordânszky 1988, p. 108-109; Papp Faber 2008, p. 44-59; Terdik 2012, p. 148-150. 

Patrona Hungariae, lacrimile de la P6cs au venit ca o încurajare pentru efortul de revigorare a 
credinţei (recte convertirea la catolicism a protestanților și ortodocșilor din noile provincii). 
Efigia înlăcrimată a fost mutată la Viena, împăratul însuși asistând la montarea ei pe altarul 
principal al domului „Sfântul Ștefan”, iar artiștii au fost chemaţi să o reprezinte pentru a o face 
cât mai cunoscută credincioșilor. Cum la puţin timp miracolul s-a repetat la Nicula, cele două 
icoane au fost promovate o vreme împreună ca simboluri ale reconquistei catolice. O astfel de 
imagine comună, publicată începând din 1701*, a avut ecou și în arta românească transilvă- 
neană, fiind reprodusă într-o icoană ce a împodobit biserica din Căpâlna (jud. Sălaj)5. 

Pictată în 1676 în spirit tradițional, de un artist nu foarte înzestrat'$, imaginea de la 
Măriapocs se distinge prin accesoriile neobișnuite ale Pruncului: floarea pe care o ţine în mână 
și crucea atârnată la gât ca un medalion. Personajele sunt așezate sub o arcadă vegheată, din 
spaţiile triunghiulare cu care este racordată la forma patrulateră a panoului, de chipurile a doi 
heruvimi. Acest decor frecvent întâlnit în arta ruteană, răspândit și în Transilvania, atunci 
când îl regăsim în icoanele Maicii Domnului ar putea fi considerat un indiciu că printre mode- 
lele folosite de pictorii români, mai ales de cei din Maramureș, s-a aflat și reprezentarea de la 
Mâriapocs. Redarea ei cu cele două caracteristici: floarea și crucea-medalion, singurele care ar 
putea oferi certitudinea că avem de-a face cu o copie a acestei icoane, a fost ori foarte rară, ori 
rezultatul unei comenzi precise. Alt exemplu, în afară de cel deja amintit de la Căpâlna, nu am 
întâlnit până acum. 


% 


Din ultimele decenii ale secolului al XVIII-lea, icoana de la Mâăriapocs, de fapt copia ei, 
care de asemenea a lăcrimat, în august 1715, devenind obiectul celui mai important pelerinaj al 
greco-catolicilor din Ungaria”, a avut o rivală în icoana de la Mănăstirea Bixad, despre care 
episcopul de la Munkâcs era anunţat în 1770 că tocmai lăcrimase. Cei trimiși să ancheteze 
miracolul nu au găsit niciun semn de înșelăciune, dar, în locul verdictului, a urmat retractarea 
din partea călugărului care anunţase minunea, acesta mărturisind că totul fusese o mistificare 
pentru care va da socoteală doar episcopului, sub pecetea sfintei taine a spovedaniei”. În ciuda 
debutului penibil, icoana de la Bixad a devenit și ea obiectul unui pelerinaj și e posibil să fi fost 
reprodusă de artiștii vremii, inclusiv de cei din Transilvania, dar recunoașterea ei este împiedi- 
cată astăzi de faptul că imaginea originală s-a pierdut, condiţiile improprii în care a fost 
ascunsă de localnici în 1948 „până când mănăstirea va deveni din nou greco-catolică”? făcând 
irecuperabil stratul de pictură. 


+ Imadsdgos kânyv, Tyrnavia, 1701. Pentru posteritatea acestei compoziţii vezi Dumitran, Hegediis, Rus 
2011, p. 31-33; Tuskes 2013. 

5 Păstrată în Muzeul Mitropoliei din Cluj-Napoca; Dumitran, Hegediis, Rus 2ou, fig. 3. 

7 Porumb 1998, p. 403-404. 

7 Terdik 2012, p. 151. 

7 'Terdik 2009, p. 295-317. 

” Eveniment întâmplat în 2011. 

Rukutuă 


Judeţul Bistriţa-Năsăud se dovedește a fi fost un spațiu privilegiat atât ca loc unde au 
plâns icoanele Maicii Domnului, fiind cunoscute trei astfel de imagini (două de la Spermezeu 
și cea de la Ilișua) și patru lăcrimări (în 1717 la Spermezeu și la Ilișua, în 1729 la Ilișua și, la o 
dată necunoscută, din nou la Spermezeu), cât și ca depozitar permanent al uneia dintre ele (în 
biserica romano-catolică din Cristeștii Ciceului), dar și datorită numărului impresionant de 
copii ale icoanei făcătoare de minuni de la Nicula, semn al evlaviei deosebite pe care locuitorii 
din această zonă au avut-o față de cea mai vestită Fecioară înlăcrimată a Transilvaniei. 
Deoarece numărul romano-catolicilor din Bistriţa a fost mic comparativ cu cel al luteranilor, 
merită remarcată și prezența Fecioarei clujene, efigia ei singulară de pe fațada Mănăstirii 
piariste compensând prin familiaritatea chipului din icoanele românilor. 


== Fi = rP = 


y 
| 
| 
I 
) 
| 
4 
| 
4 
4! 


Fecioara clujeană, 

ultimele decenii ale sec. XVIII, 
relief pe fațada Mănăstirii piariste 
din Bistriţa 

Maica Domnului cu Pruncul, atelier rutean, 1645-1646, Susenii Bârgăului 
(donată iniţial bisericii din Dobra, jud. Mureș), colecţia Protopopiatului Ortodox Bistriţa 

Judeţul Bistriţa-Năsăud este un spaţiu privilegiat și pentru că deține încă un număr 
important de icoane databile în secolul al XVII-lea, care ilustrează o veche și constantă 
familiaritate a acestui spațiu cu pictura ruteană, în care se originează și creația lui Luca din 
Iclod. Circulaţia artiștilor și a modelelor dinspre Maramureș și Moldova este, de asemenea, de 
presupus în acest ținut de graniță. Datorită acestei complexități a fenomenului artistic, simili- 
tudinile valabile în general pentru recunoașterea reproducerilor după un anume prototip se 
dovedesc uneori înșelătoare. Identificarea copiilor după icoana de la Nicula sau după sora sa de 

Maica Domnului cu Pruncul, atelier din Moldova (?), sec. XVII, Piatra-Fântânele, 
colecția Protopopiatului Ortodox Bistriţa 

Maica Domnului cu Pruncul, atelier din Maramureș (?), sec. XVIII, Piatra-Fântânele, 
colecția Protopopiatului Ortodox Bistriţa 


Maica Domnului cu Pruncul, atelier din Maramureș (?), sec. XVIII, Tăure, 
colecţia Protopopiatului Ortodox Bistriţa 

Maica Domnului cu Pruncul, atelier din nordul Transilvaniei, sfârșitul sec. XVII, 
colecția Muzeului Grăniceresc Năsăudean 

la Cluj solicită, deci, o atenţie sporită, deoarece vechile imagini au putut fi și ele surse de 
inspirație pentru pictorii din secolul al XVIII-lea. Poate tocmai prezența acestora explică de ce 
aici au fost găsite cele mai timpurii reproduceri ale icoanei în varianta de la Nicula, adică 
având în compoziţie și chipurile celor doi îngeri. Predispoziţia pictorilor pentru combinarea 
modelelor și aparenta lor lipsă de interes pentru redarea cu fidelitate a detaliilor compoziţi- 
onale împiedică, însă, indicarea cu precizie a prototipului, mai ales în cazul pictorilor care 
conferă Fecioarei și Pruncului trăsături fizionomice însușite ca urmare a unui asiduu exercițiu 
pe gravurile cu reprezentarea Fecioarei clujene. De fapt, tocmai acestea sunt situațiile cele mai 
frecvente. Dar această repetare obstinantă a chipurilor este cea mai elocventă dovadă că 
respectivii artiști au reprodus icoana miraculoasă, indiferent în care din cele două ipostaze, 
doar că acele c6pii nu ne sunt cunoscute sau nu au avut șansa să supraviețuiască. În această 
perspectivă, includerea în lista replicilor a unor icoane care nu corespund din punct de vedere 
tipologic, dar din care ne privesc chipurile prea binecunoscute, este menită atât să suplinească 
pierderile, cât și să avertizeze asupra forței cu care lacrimile vărsate la Nicula și-au manifestat 
influenţa asupra artei religioase transilvănene. 

O ultimă constatare are în vedere nu- 
mărul mare de reprezentări datorate lui loan 
Diacul din Lunca, cel mai probabil fiind vorba 
de satul cu acest nume din judeţul Mureș. 
Cunoscut prin numeroase lucrări răspândite 
în județele Mureș, Cluj, Alba și Bistrița-Năsăud, 
acest pictor primește abia acum un nume, sem- 
nătura sa fiind întâlnită, în sfârșit, pe un triptic- 
pomelnic de la Parva (jud. Bistriţa-Năsăud)“, 
pe care a lăsat mențiunea Scris-am eu, loan 
Zuglrav], diacul din Luncă, și pe o icoană a Ar- 
hanghelului Mihail de la Brâncovenești (jud. 
Mureș), pe care s-a recomandat ca Ciudotvorți 
Zugrav Onu. O icoană pe sticlă din colecția 
Muzeului din Reghin, tot o replică a Maicii 
Domnului cu Pruncul de la Nicula“, este do- 
vada certă că a practicat și această tehnică. Cu 
un stil foarte accentuat grafic, creaţia sa poate 
fi datată în primele decenii de după mijlocul 
secolului al XVIII-lea. Aceasta înseamnă că 
loan Diacul din Lunca se înscrie printre pio- 


Ioan Diacul din Lunca (atribuire), Maica Domnului cu 
(eee aa : . , Pruncul, icoană pe sticlă, colecția Muzeului Etnografic 
nierii picturii pe sticlă din Transilvania. Reghin; foto: Florin Bogdan 


“ Păstrat în Muzeul Mitropoliei din Cluj-Napoca. 
“ Inv. 3482. 

loan Diacul din Lunca, Maica Domnului cu Pruncul, Brâncovenești (jud. Mureș), a doua jumătate a sec. XVIII. 
Voluntar sau nu, imaginea combină caracteristicile celor trei icoane vărsătoare de lacrimi de care pictorul putea 
avea știință: cea de la Nicula, recognoscibilă în prezența arhanghelilor, cea de la Ilișua, pentru care depune mărturie 
maforionul cu marginile suprapuse peste umărul drept, și cea de la Spermezeu - Cristeștii Ciceului, care aparține 
tipului cu prooroci. Modelul folosit pentru reprezentarea personajelor principale, desigur adaptat la nivelul de 
exprimare a artistului, a fost o gravură cu reprezentarea Fecioarei clujene. 


Replici din judeţul Bistriţa-Năsăud ale icoanei miraculoase de la Nicula 
Colecţia Protopopiatului Ortodox Bistriţa 

1. Archiud, inv. 332 
icoană pe lemn, 91xX 55 cm, repictată la sfârșitul sec. XIX 
în colțurile inferioare se mai văd resturi dintr-un text redactat cu caractere latine: 
Aciasta ... Simion $... 
Dumitran, Hegediis, Rus 2on, p. 143 


2. Blăjenii de Sus, inv. 38 

icoană pe lemn, 100 x 61 cm, repictată în 1857 de loan M. Zugrav (semnătură pe ramă, în partea 
inferioară 

în chenarele ornamentale de la baza baluștrilor: 
Această s. icoană s-au zugrăvit cu chieltuiala / lui Vasilie Beceș și cu muearia sa. 
Preotul Vasilie Pop. 1857 

Aspectul ramei indică o lucrare de la mijlocul sec. XVIII, atribuibilă lui loan Diacul din Lunca, 
realizatorul, de altfel, și al picturii parietale a bisericii căreia i-a fost destinată 
această icoană (Mândrescu 1982, il. de la p. 7). 


3. Bozieș, inv. 444 
icoană pe lemn, 68 x 44 cm 
Andrei din Cornești (atribuire), prima jumătate a sec. XVIII 
în colțul inferior drept, cu lacune din cauza căderii grundului: 
Această icoană au plătit Măn[ăilă ?] Dămian, Să[...]ăran Ursu, Gherasin Precup 
Dumitran, Hegediis, Rus 2on, p. 143 


4. Corvinești, inv. 247 
icoană pe lemn, 76 x 57 cm 
mijlocul sec. XVIII 
Icoana ilustrează un model bizantin, dar fizionomiile sunt redate după același model folosit de 
pictor și pentru o piesă evident inspirată de o gravură a Fecioarei clujene. Vezi nr. 


39. 


5. Corvinești, inv. 78 
icoană pe lemn, 77 X 57,5 cm 
mijlocul sec. XIX 
text explicativ, pe mediana stângă: 
Sfânta Fecioară Mariia Maica Domnului 
Icoana aparține aceluiași pictor ca și piesa cu nr. 88 de la Negrilești. 


6. Dobricel, inv. 284 
icoană pe lemn, 77 X 48 cm, repictată în 1865 


în colțurile superioare: 
Această s. icoană au plătit [...]odvos Iacov cu muiarea sa, Marie. 1865 


Repictarea urmează tipul „Maica Domnului Floarea cea neveștejită”, dar în colțurile superi- 
oare, sub inscripție, se disting medalioanele în care au fost reprezentaţi inițial 
arhanghelii, întreaga compoziţie putând fi inițial diferită. 

Aceluiași pictor îi aparține piesa de la nr. 34. 


7. Dumbrăveni, inv. 14 


ticlă, 31 x 26 cm 
Nicula, sfârșitul sec. XIX 


icoană pe s 


8. Hășmașu Ciceului, inv. 62 
icoană pe lemn, 101 x 72 cm, repictată la sfârșitul sec. XIX 
Cadrul sculptat sub forma unei funii răsucite indică o icoană pictată în a doua jumătate a sec. 
XVIII. E posibil ca autorul său să fi fost pictorul local Alexandru Pop / Popovici, 
cunoscut cu lucrări datate între anii 1786-1793 (Porumb 1998, p. 300). 


9. Josenii Bârgăului, inv. 401 
icoană pe lemn, 66,5 x 49 cm 
a doua jumătate a sec. XVIII 


10. Maieru, inv. 91 
icoană pe lemn, 72,5 X 43 cm 
Teodor Gherleanu (atribuire), începutul sec. XIX 
Dumitran, Hegediis, Rus 2on, p. 143 
Piesa se remarcă printr-un detaliu cu totul neobișnuit pentru pictura românească, anume 
redarea în partea inferioară a legendei despre descoperirea icoanei de la Nicula de 
către un localnic care își lucra ogorul. 


n. Miceștii de Câmpie, inv. 333 

icoană pe lemn, 84 x 59 cm, repictată în 1793 

inscripție pe bagheta inferioară a ramei: 

Dreptăţi: Chifor și Gavril și Gorge, Pop Zaharie, Goia Gligor, au înnoit icoana aceasta, 
împreună și jărtăvnicu. Vecinica lor pomenire. Anul 1793, aprilie, 7 zile. 

Noua înfățișare a icoanei poate fi pusă pe seama atelierului lui Toader Popovici, mai precis pe 
cea a colaboratorului acestuia, Lica Zugravul. Modelul urmat la repictare este unul 
de inspirație bizantină, în creaţia acestor pictori nefiind întâlnită până acum nici 
Fecioara clujeană, nici Maica de la Nicula. 

12. Mijlocenii Bârgăului, inv. 222 
icoană pe lemn, 84,5 x 62 cm 
loan Diacul din Lunca (atribuire), a doua jumătate a sec. XVIII 
Dumitran, Hegediis, Rus 20, p. 143 


13. Milaș, inv. 242 

icoană pe lemn, 74 X 57 cm, repictată la sfârșitul sec. XIX 

inscripție pe ramă, în partea inferioară, cu caractere latine: 
Acesta s. icona renoita a fostu, pastrata dein Iconostasulu basericei vechi, ce a fostu 
edificata in an 1640 pen|t]ru poporulu romanu gr. cat. a Comunei nostre Milasuilu 
[sic!] mare. Er baserica acesta de pietra s-a erlificatu [sic!] anulu Dlui 1890, pre 
spesele poporului dreptu credintiosu. 

Tipul de ramă indică execuţia icoanei în a doua jumătate a sec. XVIII. 


14. Monor, inv. 36 
icoană pe lemn, 93 x 56 cm 
loan Diacul din Lunca (atribuire), a doua jumătate a sec. XVIII 

15. Negrilești, inv. 87 
icoană pe lemn, 64 x 52 cm, posibil repictată 
sfârșitul sec. XVIII - începutul sec. XIX 


16. Negrilești, inv. 88 
icoană pe lemn, 50 X 35 cm 
mijlocul sec. XIX 
text explicativ pe mediana stângă: 
S. Fecioară Mariia Maica Domnului 
Icoana aparține aceluiași pictor ca și piesa cu nr. 5 de la Corvinești. 


17. Piatra-Fântânele, inv. 104 
icoană pe lemn, 78 x 46 
începutul sec. XVIII 
pe ramă, în partea superioară, se disting cu dificultate cuvintele, redate cu aproximaţie și pe 
icoana dusă de iezuiţi la Cluj în 1699: 
€) BCEINIGTAA MATU POXAILIAA BCEX CBATIIX (O, întrutot lăudată Născătoare de 
Dumnezeu; condacul al 13-lea al Acatistului Maicii Domnului) 
Porumb 1998, p. 290 (datare propusă: a doua jumătate a sec. XVII) 
Icoana aparține aceluiași pictor ca și piesa cu nr. 55 de la Gersa. 


18. Prundu Bârgăului, inv. 160 
icoană pe lemn, 83 x 56,5 cm 
Teodor Gherleanu (atribuire), începutul sec. XIX 
În creaţia acestui pictor, icoanele Maicii Domnului, indiferent de tipologia urmată, o au ca 
model pe Fecioară clujeană, semn al marii familiarități a artistului cu gravurile prin 
care ea a fost promovată. 


19. Ragla, inv. 9o 
icoană pe lemn, 8o x 60 cm, repictată în 1857 
în partea inferioară, pe ramă: 
Această s. icoană s-au plătit de robii lui Dumnezeu Ana și fiul său Gheorghe și 
Maria. Dec. în g zile, 1857. 

20. Reteag, inv. 33 (a) 
icoană pe lemn, 50 X 37 cm, repictată în sec. XX 
Dumitran, Hegediis, Rus 2on, p. 143 


21. Reteag, inv. 33 (b) 
icoană pe lemn, 9o x 70 cm, repictată în a doua jumătate a sec. XIX 
Andrei din Cornești (atribuire), 1749 
inscripție în partea inferioară, pe ramă: 
Această icoană au plătit Vidican Toader cu [so]țul său Gherman Mărie, nepotul lor 
One, pintru ertare păcatelor sale. loan, loană, Mihăilă. 1749 


22. Romuli, inv. 88 
icoană pe lemn, 79 X 55,5 cm 
loan Diacul din Lunca (atribuire), a doua jumătate a sec. XVIII 


23. Sălcuța, inv. 362 
icoană pe sticlă, 38 x 33 cm 
Nicula, mijlocul sec. XIX 

Imaginea combină tipul „Maica Domnului Floarea cea neveștejită” cu cel în care sunt prezenți 
și proorocii. Între modelele artizanului s-a aflat, însă, în mod evident, și o gravură 
cu chipul Fecioarei clujene. 


24. Sărăţel, inv. 268 
icoană pe lemn, 81 x 51 cm, repictată în 1863 
inscripţie în partea inferioară, cu caractere latine: 
Această s. icoană s-au zugrăvit cu chieltuiala lui Pop Grigore și Pop Pavel, în luna lui 
fevruarie, în 2, 1863. 
Dumitran, Hegediis, Rus 2on, p. 143, nota 143 


25. Sângeorz-Băi, inv. 165 
icoană pe lemn, 84 x 58 cm, repictată în a doua jumătate a sec. XIX 
Andrei din Cornești (atribuire), mijlocul sec. XVIII 


26. Sângeorzu Nou, inv. 254 
icoană pe lemn, 65 x 47,5 cm 
a doua jumătate a sec. XVIII 


27. Sânmihaiu de Câmpie, inv. 148 
icoană pe lemn, 93 x 68 cm, repictată la începutul sec. XIX 
Forma și decorul vegetal al ramei indică o lucrare a lui loan Diacul din Lunca, din a doua 
jumătate a sec. XVIII. 

28. Sânmihaiu de Câmpie, inv. 370 
icoană pe lemn, 72 X 42 cm 
a doua jumătate a sec. XVIII 
Tipologia icoanei este diferită, iar la realizarea ei au concurat mai multe modele, între care s-a 


numărat și o gravură cu imaginea Fecioarei clujene, eventualitate sugerată mai ales 
de fizionomia Pruncului. 


29. Stupini, inv. 78 
icoană pe sticlă, 49,5 x 44,5 cm 
Nicula, mijlocul sec. XIX 


30. Suplai, inv. u3 
icoană pe sticlă, 57,5 x 47 cm 
Nicula, 1882 
Mândrescu 1982, p. 178; Dumitran, Hegedus, Rus 2on, p. 143, fig. n8 

31. Șirioara, inv. 159 
icoană pe lemn, 88 x 63 cm, repictată în a doua jumătate a sec. XIX 
Detaliile rămase nepictate și rama indică o lucrare a lui loan Diacul din Lunca, din a doua 
jumătate a sec. XVIII. 


32. Șopteriu, inv. 124 
icoană pe sticlă, 59 x 47 cm 
Nicula, 18o1 (datare în colţul inferior drept) 
Dumitran, Hegediis, Rus 2on, p. 143 (localizată la Sânmihai și datată 1809) 

33. Telciu, inv. 88 
icoană pe lemn, 86 x 62 cm 
loan Diacul din Lunca (atribuire), a doua jumătate a sec. XVIII 
Icoana se încadrează într-o altă tipologie, Maica Domnului fiind reprezentată șezând pe tron, 
flancată de prooroci. Pentru redarea personajelor principale a fost urmat însă 
același model folosit de pictor și pentru celelalte icoane ale Maicii Domnului. 


34. proveniență necunoscută, inv. 109 
icoană pe lemn, 88 x 61 cm 
a doua jumătate a sec. XVIII 
Dumitran, Hegediis, Rus 2ou, p. 143, nota 49 
Aceluiași pictor i se datorează repictarea, în 1865, a icoanei cu nr. 6 de la Dobricel. 


35. provenienţă necunoscută 
icoană pe lemn 
prima jumătate a sec. XIX 


36. provenienţă necunoscută 
icoană pe sticlă 
Nicula, circa 1800 


Colecţia Complexului Muzeal Judeţean Bistriţa-Năsăud 


37. proveniență necunoscută, inv. 16855 
icoană pe lemn, 72,5 X 52 cm 
Andrei din Cornești (atribuire), prima jumătate a sec. XVIII 

38. proveniență necunoscută, fără inv. 
icoană pe lemn, 50 X 44 cm, repictată la sfârșitul sec. XIX 
inscripție în partea inferioară, pe ramă, cu caractere latine: 
S-a făcutu 1747. S-a renovatu [... lipsă text] Cantor cu soția sa Anca din |... lipsă text] 
text explicativ, pe mediană, cu caractere latine: 
S. Maria M: D-lui 

39. proveniență necunoscută, inv. 1054 
icoană pe lemn, 71,5 X 47 cm 
mijlocul sec. XVIII 
Atribuibile aceluiași pictor sunt icoana Cuvioasei Paraschiva de la Sângeorzu Nou (Mândrescu 
1982, il. la p. 188) și trei icoane de la Corvinești păstrate acum în colecţia Proto- 
popiatului Ortodox Bistriţa (Deisis, Cuvioasa Paraschiva și Maica Domnului cu 
Pruncul, aceasta din urmă ilustrată la nr. 4). 


40. proveniență necunoscută, inv. 15087 (a) 
icoană pe lemn, 75 X 57 cm 
loan Diacul din Lunca (atribuire), a doua jumătate a sec. XVIII 

41. proveniență necunoscută, inv. 1053 
icoană pe lemn, 77 X 52 cm 
loan Diacul din Lunca (atribuire), a doua jumătate a sec. XVIII 
în partea inferioară, pe ramă, cu o grafie deficitară, greu descifrabilă: 
Simionu lui [... ?] au plătit [... ?] această iconă, să-i fie pomană 
monogramul Fecioarei scris greșit: AACOY 


42. provenienţă necunoscută, inv. 15087 (b) 
icoană pe lemn, 96 x 75 cm, repictată 
sfârșitul sec. XVIII - începutul sec. XIX 


43. proveniență necunoscută, fără inv. 
icoană pe lemn, 80 x 51 cm 
începutul sec. XIX 
inscripție în partea inferioară: 
Ce[ea] ce ești izvorul milostivirii, învrednicește-ne pre noi, Născătoare de Dumnezeu 
(începutul troparului la icoana Maicii Domnului) 


44- proveniență necunoscută, inv. 1048 
icoană pe lemn, 84 x 56 cm 
Teodor Gherleanu, începutul sec. XIX 


45. Ragla, inv. 13322 

icoană pe lemn, 21 x16 cm 

a doua jumătate a sec. XIX 

pe verso, scris cu creionul: 
14 111974, Griga Ștefan, Ragla 


46. provenienţă necunoscută, inv. 19522 
icoană pe sticlă, 33,5 x 29 cm 
Nicula, primele decenii ale sec. XIX 

47. proveniență necunoscută, inv. 20131 
icoană pe sticlă, 35,5 x 30,5 cm 
Nicula, mijlocul sec. XIX 


48. proveniență necunoscută, inv. 19525 
icoană pe sticlă, 5o x 44 cm 
Nicula, mijlocul sec. XIX 


49. provenienţă necunoscută, inv. 5946 
icoană pe sticlă, 52 x 24,5 cm 
Gherla, sfârșitul sec. XIX 
Poziţia împreunată a mâinilor Pruncului sugerează contaminarea cu un alt prototip, dar acest 
detaliu ar putea fi și o licenţă a artizanului, compensată prin folosirea chenarului 
în frânghie, cu trimitere directă la creația iconarilor de la Nicula. 

Colecţia Muzeului Grăniceresc Năsăudean 


50. proveniență necunoscută, inv. 66 
icoană pe lemn, 32,5 X 24,5 
Andrei din Cornești (atribuire), prima jumătate a sec. XVIII 

icoană pe 


Ioan Diacul din Lunca (atribuire), a doua jumătate a sec. XVIII 


monogramul Fecioarei scris greșit: AACOY 


96 


Biserica de lemn „Sfinţii Arhangheli Mihail și Gavriil”, Gersa 


52. icoană pe sticlă (amplasată pe coronamentul iconostasului, în partea stângă) 
Nicula, mijlocul sec. XIX 


53. icoană pe sticlă (amplasată pe coronamentul iconostasului, în partea dreaptă) 
Nicula, primele decenii ale sec. XIX 

54. icoană pe sticlă (amplasată pe coronamentul iconostasului, în partea stângă) 
Nicula, primele decenii ale sec. XIX 


55. icoană pe lemn (icoană împărătească) 

prima jumătate a sec. XVIII 

Porumb 1998, p. 138; Dumitran 20u/a, p. 75, nota 28, p. 87, fig. n 

Icoana aparţine aceluiași pictor ca și piesa cu nr. 17 de la Piatra-Fântânele. Alte lucrări ale sale 
au fost identificate la Șieu-Sfântu și Sărata. 

Biserica de lemn „Sfinţii Arhangheli Mihail şi Gavriil”, Runcu Salvei 


56. icoană pe lemn, 76 x 56 cm, repictată la sfârşitul sec. XVIII — începutul sec. IX 

57. pictură parietală, în pronaos 
sfârșitul sec. XVIII - începutul sec. XIX 
Mândrescu 1982, p. 177; Porumb 1998, p. 343 

Biserica de lemn „Sfinţii Arhangheli Mihail şi Gavriil”, Sărata 


58. pictură parietală, în pronaos 
Andrei din Cornești (atribuire), mijlocul sec. XVIII 
Mândrescu 1982, p. 182-183; Porumb 1996, p. 354 

Biserica de lemn „Naşterea Fecioarei Maria”, Spermezeu 

59. icoană pe lemn 


loan Diacul din Lunca (atribuire), a doua jumătate a sec. XVIII 
Porumb 1998, p. 378 

Biserica de lemn „Sfinţii Arhangheli Mihail şi Gavriil”, Strugureni 


60. icoană pe lemn 
sfârșitul sec. XVIII 
Mândrescu 1982, p. 192; Porumb 1998, p. 391 

Biserica de lemn „Cuvioasa Paraschiva”, Ţigău 


61. pictură parietală, în pronaos 
loan Ștenţel din Sânmărghita, 1776 
Mândrescu 1982, p. 190-191; Porumb 1998, p. 436; Dumitran 20u/a, p. 75, nota 28, p. 84, fig. 8 

